03/08/2020 | Administración LocalMunicipal
Cedeira
Bases de subvencións deportivas 2020

ANUNCIO DE APROBACIÓN DAS BASES REGULADORAS PARA A CONCESIÓN DE SUBVENCIÓNS PARA ACTIVIDADES A CLUBS E ENTIDADES DEPORTIVAS DE CEDEIRA PARA O EXERCICIO 2020 Mediante acordo adoptado pola Xunta de Goberno Local o día 28 de xullo de 2020 aprobáronse as seguintes bases e convocatoria: BASES REGULADORAS PARA A CONCESIÓN DE SUBVENCIÓNS PARA ACTIVIDADES A CLUBS E ENTIDADES DEPORTIVAS DE CEDEIRA PARA O EXERCICIO 2020 Primeira.–Introdución. Estas normas serán de aplicación ás peticións de subvención presentadas para actividades a realizar por clubs e entidades deportivas inscritas no rexistro municipal de asociacións do Concello de Cedeira para o ano 2020. A presente convocatoria de subvencións será instruída pola Concellería de Deportes, resolvéndose pola Xunta de Goberno. Segunda.–Requisitos dos beneficiarios e beneficiarias. Poderán solicitar esta subvención todos os clubs e asociacións deportivas de Cedeira que reúnan, no momento de presentar a solicitude de subvención, os seguintes requisitos: a) Estar inscrito/a no Rexistro Municipal de Asociacións, coa documentación actualizada ou ter solicitada a actualización. b) Estar inscritos/as en Rexistro de Entidades deportivas da Comunidade Galega, coa documentación actualizada ou ter solicitada a actualización. c) Será indispensable para optar á subvención ter xustificada a concedida, no seu caso, o ano anterior. d) Estar en posesión dun seguro de responsabilidade civil que cubra os danos derivados da actividade do club fronte a terceiros. e) Acharse ao corrente no cumprimento das obrigacións tributarias ou fronte á Seguridade Social impostas polas disposicións vixentes, na forma que se determine regulamentariamente. f) Non ser sancionado/a mediante resolución firme coa perda da posibilidade de obter subvencións segundo esta lei ou a Lei Xeral Tributaria. g) Non estar incurso/a en ningunha das circunstancias a que se refiren os artigos 13.2 da Lei 38/2003, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia. Terceira.–Obxecto da subvención. As presentes bases terán como finalidade apoiar e mellorar a práctica deportiva dos clubs e entidades deportivas, subvencionando os programas de actividades deportivas a desenvolver, referidos a proxectos de iniciación deportiva, fomento da práctica e competición deportiva; podendo consistir en programas, eventos ou competicións deportivas concretas ou na actividade ordinaria anual do club ou entidade deportiva solicitante. Non son obxecto desta subvención os investimentos, entendendo como tales os gastos de natureza inventariable; tendo esa consideración os bens inmobles, mobles e outros susceptibles de inventario e, en todo caso, aqueles cun importe unitario superior a 100 €. Cuarta.–Criterios de concesión. O procedemento asignado para a concesión das distintas solicitudes será en réxime de concorrencia competitiva, mediante a aplicación dos criterios de concesión que se desenvolven nestas bases e referidos ao ano 2020. A contía da subvención concederase segundo os puntos que obtivesen en aplicación dos criterios seguintes: 1.–Deporte base. Enténdese por deporte base ou escolas deportivas, toda actividade destinada a fomentar o coñecemento do deporte dunha especialidade dada, desde as categorías inferiores ata xuvenís (inclusive). Acreditación.– Declaración xurada (anexo B) asinada dixitalmente pola Presidencia ou Secretaría da entidade solicitante, na que se poña de manifesto a existencia de deportistas nados/as nos anos que se indican. Puntuación.– A puntuación máxima por este criterio será de 30 puntos.2.–Fomento da participación feminina no deporte. Valórase a participación feminina nas distinta modalidades deportivas, computando o número de mulleres federadas sobre o total de deportistas federados da entidade solicitante. Acreditación. –Declaración xurada (anexo B) asinada dixitalmente pola Presidencia ou Secretaría da entidade solicitante. Puntuación. –A puntuación máxima por este criterio será de 20 puntos.3.–Organización de actividades, torneos, eventos, etc. Puntuarán neste apartado os eventos deportivos en xeral que se realicen no termo municipal durante o 2020, sendo indiferente que sexan eventos deportivos federados ou non e con independencia das categorías participantes (benxamín, cadetes, etc.), tanto feminina como masculina e da súa duración nun ou varios días (exemplos: actividades durante as festas patronais, semana deportiva, etc.). Acreditación. –Declaración responsable (anexo B) acompañada da presentación de carteis, anuncios, folletos, panfletos, publicidade nas páxinas web. Puntuación. –1 punto por actividade realizada, cunha puntuación máxima 10 puntos.4.–Antigüidade do club (segundo a data de constitución do club ou asociación). Acreditación. –Mediante a presentación do CIF, onde se recolle a data de constitución. Puntuación. –A puntuación máxima 6 puntos.5.–Número de deportistas que compoñen o club ou entidade deportiva. Valórase o número de deportistas federados que conforman o club a data de presentación da solicitude da subvención, independentemente das súas categorías. Acreditación. –Declaración xurada (anexo B) asinada dixitalmente pola Presidencia ou Secretaría da entidade solicitante. Puntuación. –A puntuación máxima 30 puntos.6.–Número de técnicos deportivos titulados e acreditados. Enténdese por adestradora a aquela persoa que teña o club ou entidade deportiva solicitante para preparar ao equipo na práctica da actividade deportiva correspondente. Esta persoa deberá dispor do título en vigor que lle faculte para iso. Acreditación. –Copia dos títulos das persoas que desempeñen as actividades de adestradoras. Puntuación. –A puntuación será en función do territorio que habilite para o desempeño da función de adestrar, a puntuación máxima 20 puntos.7.–Menor importe da cota mensual. A determinación da puntuación farase atendendo ao importe anual de ingresos polas cotas emitidas entre o número de deportistas dividido entre 12 mensualidades. Acreditación.–Declaración xurada (anexo B) asinada dixitalmente pola Presidencia ou Secretaría da entidade solicitante. Puntuación.–A puntuación máxima 25 puntos.8.–Emprego da lingua galega na difusión e propaganda de todas as actividades ás que se refire o apartado 3 da cláusula cuarta: eventos deportivos en xeral que se realicen no termo municipal durante o 2020 comprendidos na Declaración responsable (anexo B) acompañada da presentación de carteis, anuncios, folletos, panfletos, publicidade nas páxinas web. Acreditación. –Mediante a presentación de carteis, anuncios, folletos, panfletos, capturas páxinas web, circulares cos socios relativos as actividades realizadas polo club.5 puntos.9. Compromiso de colaborar coa Concellería de Servizos Sociais para que ningún menor en risco de exclusión social quede fóra dos clubs ou entidades deportivas por razóns económicas. Acreditación. –Esixirase informe de Servicios Sociais acreditativo de que ningunha das asociacións se negaran a colaborar con esta concellería para a práctica deportiva dos/as menores en que se acredite unha situación económica negativa para facer fronte ós devanditos pagos: 20 puntos. Quinta.–Documentación para as solicitudes. As solicitudes, presentaranse a través da sede electrónica (https://sede.cedeira.es) e formalizarase mediante o modelo de instancia (modelo anexo A), e irá acompañada da seguinte documentación: 1. Declaración responsable e solicitude de subvención (modelo anexo A). 2. Declaración responsable relativa ás circunstancias puntuables (modelo anexo B). 3. Fotocopia do DNI da persoa representante da asociación que asine as declaracións (Presidente/a ou Secretario/a). 4. Certificado da composición da xunta directiva con indicación nomeada dos e das representantes da entidade ou club solicitante.5. Orzamento detallado do proxecto ou programa para o que se solicita a subvención, indicando ingresos e gastos por conceptos, subscrito polo/a Presidente/a do club ou entidade deportiva.6. Memoria descritiva do proxecto ou programa de actividades para o ano 2020 (modelo anexo D). 7. Copia da póliza en vigor acreditativa de estar en posesión dun seguro de responsabilidade civil fronte a terceiros, acompañada do último recibo de pago.8. Documentos xustificativos da titulación dos/as técnicos/as deportivos/as.9. Declaración responsable de estar ao corrente coa Seguridade Social, Facenda e Axencia Tributaria de Galicia. No caso de que o importe solicitado supere os 3.000,00 € será necesaria a presentación dos correspondentes certificados. Cando a solicitude non reúna os requisitos establecidos ou non incorpore a documentación esixida, requirirase á entidade interesada mediante calquera medio acreditativo de que se realizou o requirimento para que, nun prazo de 10 días hábiles, emende a falta ou acompañe os documentos preceptivos, con indicación de que, se así non o fixese, terase por desistida da súa petición, procedéndose en consecuencia ao seu arquivo sen máis trámite. As entidades deportivas que soliciten subvencións para actividades e investimentos non teñen que presentar a documentación esixida por duplicado, é suficiente que a presenten acompañando a unha das solicitudes. Sexta.–Comisión Avaliadora. Concesión e seguimento das bolsas. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude das que se formulará a proposta de resolución. A Comisión de valoración estará composta polo titular da Concellería de Deportes, polo titular da Concellería de Facenda, pola Axente de Emprego e Desenvolvemento Local e por persoal dos Servizos económicos do Concello, ademais a persoa titular da Intervención Municipal participará na Comisión de valoración con voz e sen voto. A tramitación das solicitudes conlevará unha preavaliación das mesmas na que se verificará o cumprimento das condicións para adquirir a condición de beneficiario/a da subvención. Para a verificación da inscrición no rexistro municipal de asociacións, unirase un informe acreditativo pola persoa responsable do devandito rexistro. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. Contra o acordo que adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte a recepción da notificación da resolución. Sétima.–Prazo de presentación. O prazo de presentación de solicitudes será de 15 días hábiles a contar dende o día seguinte ao da publicación do extracto da convocatoria no Boletín Oficial da Provincia, unha vez publicada a convocatoria na Base de Datos Nacional de Subvencións. Oitava.–Crédito orzamentario e importe das bolsas. O importe máximo das subvencións que se concedan ao amparo da presente convocatoria ascende a 30.000,00 €, e faranse efectivas con cargo á aplicación 341.489.00 do orzamento municipal do Concello de Cedeira para o exercicio 2020. En aplicación do artigo 58.2 de RD 887/2006, do 21 de xullo, polo que se aproba o Regulamento da Lei Xeral de Subvencións, poderase ampliar unha contía adicional máxima de 6.000,00 €, que non requirirá unha nova convocatoria, e que, queda condicionada a declaración de dispoñibilidade de crédito antes de proceder á concesión das subvencións por este importe adicional por depender dun incremento no importe do crédito orzamentario dispoñible na aplicación orzamentaria 341.789.00. O importe da subvención que se conceda a cada entidade será o resultado de aplicar o seguinte reparto: En ningún caso o importe da subvención que se aboará poderá superar o 70 por 100 do importe definitivamente executado. No caso de que a proposta inicial de subvención supere o límite orzamentario da convocatoria (30.000,00 €), axustarase proporcionalmente o importe de cada subvención entre todas as solicitudes admitidas. Novena.–Réxime de compatibilidade. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración, sempre que a totalidade das axudas non supere o custo das actividades. As entidades que reciban a subvención están obrigadas a facilitar os datos que lle sexan solicitados polo Concello. Quedan excluídas destas subvencións as asociacións ou entidades coas que o Concello estableza convenio ou subvención nominativa. Estas subvencións son incompatibles con outras subvencións para actividades convocadas polo Concello de Cedeira. Décima.–Prazo e forma de xustificación. A data límite para executar a subvención outorgada será o 30 de novembro de 2020, polo total do gasto proposto, tendo en conta o limite a subvención concedida. O lapso temporal ao que deben referirse os gastos xustificados, incluíndo o pagamento, é o comprendido entre o 1 de xaneiro e o 30 de novembro de 2020. O prazo de xustificación remata o 15 de decembro e dita xustificación realizarase mediante a presentación na sede electrónica (https://sede.cedeira.es) da documentación asinada a continuación no Rexistro do Concello e deberán cumprir os seguintes requisitos: – Memoria da realización da actividade efectuada – Relación clasificada dos gastos subvencionados (modelo anexo C). – Facturas orixinais ou copias nas que os conceptos expresados nos xustificantes de gasto serán obrigatoriamente os que foran motivo da subvención.  O/a beneficiario/a deberá figurar obrigatoriamente como destinatario/a da factura.  Cumprir os requisitos técnicos esixidos pola normativa que regulan as características da factura o seu contido.  Xustificante bancario do pagamento das facturas correspondentes.  Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento. – Balance xustificativo de ingresos e gastos do total das actividades subvencionadas. – Certificado dos ingresos da actividade ou actividades subvencionadas, que comprenderá a propia achega do Concello, cotas, axudas públicas ou privadas, así como os demais ingresos derivados das actividades, asinado pola Secretaría ou Tesourería da entidade co visto bo da Presidencia. – Declaración doutras axudas ou subvencións públicas para financiar as mesmas actividades con indicación de importe. – Declaración asinada pola persoa responsable da entidade beneficiaria de que a subvención se destinou ós mesmos fins para os que foi solicitada e concedida. – Declaración responsable, ou, no caso de que o importe da subvención supere os 3.000,00 €, certificados de estar ao corrente no cumprimento das abrigas tributarias con Facenda, a Axencia Tributaria de Galicia e a Seguridade Social. – Documentación gráfica da actividade onde conste a colaboración co Concello de Cedeira. No caso de que os eventos subvencionados fosen executados con anterioridade á publicación destas bases, o cumprimento da abriga de difusión pública considerase cumprida mediante anuncio nun diario ou periódico no que se informe publicamente da subvención do concello e das actividades subvencionadas. – Certificado da conta bancaria en que se aboará a subvención. – Certificado bancario do número IBAN ou documentación similar. Se deberá xustificar a totalidade do gasto proposto na solicitude de subvención presentada. O acordo de concesión indicará o importe que ten que xustificar cada persoa beneficiaria. O importe que se aboará será o resultado de aplicar ao importe validamente xustificado a porcentaxe de subvención aplicable, sen que poida en ningún caso superar o importe outorgado pola Xunta de Goberno. O importe xustificado se deberá corresponder cos conceptos recollidos na solicitude inicial. Unicamente se admitirán incrementos nos conceptos iniciais que non superen o 50 por 100 do importe inicial. Unha vez xustificada correctamente a subvención, esta será aprobada pola Xunta de Goberno Local para o seu pagamento. Undécima.–Conceptos subvencionables. Considéranse gastos subvencionables os seguintes: a) Compra de trofeos. b) Compra de material non inventariable ou funxible cun importe unitario inferior a 100,00 € (balóns, redes, camisetas, etc.) Non serán xustificables os gastos de investimentos. c) Gastos de desprazamentos, aluguer de medios de transporte, aloxamento e manutención (hoteis, albergues, etc.) necesarios para a participación en encontros e competicións deportivas. Deberase acreditar suficientemente a relación co evento deportivo na correspondente memoria xustificativa. d) Gastos de aluguer de pistas deportivas. e) Gastos federativos, mutuas, arbitraxes das competicións, etc. Os gastos derivados da participación habitual en competicións oficiais federadas (arbitraxes, taxas federativas, etc.) que non foran aboados polos deportistas. f) Nóminas do persoal técnico e seguridade social, cos requisitos legais. g) Gastos do mantemento do club. Os gastos de mantemento e funcionamento da entidade solicitante (telefonía, luz, auga, material de oficina funxible, administración, seguros e outros directamente relacionados coa actividade do club). h) Carteis, impresos, pancartas, publicidade de medios de comunicación para a divulgación das actividades e actos da entidade. i) Seguros para a práctica e organización deportiva: Responsabilidade civil, accidente deportivo, asistencias sanitarias federativas. En ningún caso serán subvencionables: a) Os intereses debedores das contas bancarias. b) Intereses, recargos e sancións administrativas e penais. c) Os gastos de procedementos xudiciais. d) Os gastos derivados de celebracións gastronómicas (xantares, comidas, ceas, pinchos, etc.). e) Gastos por elementos inventariables. f) Os gastos pola adquisición de bebidas alcólicas de calquera tipo, así como tabaco ou outros produtos considerados lesivos para a saúde. Non se terá en conta, na súa totalidade, a factura ou xustificante de gasto que conteña algún destes conceptos. Tampouco serán subvencionables aqueles programas nas que se inclúa algunha das seguintes accións: a) Actividades que promovan ou xustifiquen calquera forma de discriminación por razón de raza, sexo, relixión, ou calquera outra que atente contra os dereitos fundamentais da persoa. b) Aquelas que fomenten ou poidan incitar, directa ou indirectamente, ao uso de drogas, alcol ou tabaco, ou que realicen apoloxía do consumo das mesmas. Duodécima.–Documentación e pago. O pagamento da subvención farase mediante transferencia ao número IBAN achegado. Décimo terceira.–Fiscalización. O Concello de Cedeira resérvase o dereito de realizar un seguimento das actividades subvencionadas con estas axudas, puidendo esixir á entidade deportiva unha explicación detallada e documental dos gastos presentados. Tamén poderá anular calquera subvención concedida cando ao seu xuízo, exista incumprimento dos requisitos necesarios para obtención da subvención. Décimo cuarta.–Obrigacións das persoas beneficiarias. Son obrigacións das persoas beneficiarias as que se sinalan na Lei 38/2003 de 17 de novembro, así como: – Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. – Xustificar a subvención concedida, presentando na sede electrónica os documentos que se establecen nas bases. – En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o escudo do Concello. – Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta. – É tamén obriga da persoa beneficiaria facilitar toda a información que lle sexa requirida pola Intervención Xeral da Comunidade de Galicia, Tribunal de Contas e o Concello de Contas no exercicio das súas funcións de fiscalización e control do destino das subvencións. – Estar ao corrente no cumprimento das obrigas coa seguridade social e tributarias; non estar incurso en ningunha das circunstancias as que se refiren os artigos 13.2 da Lei 38/2003, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia e, en xeral, cumprir os requisitos para ser beneficiario da subvención. Décimo quinta.–Infraccións, sancións e reintegro. O incumprimento dalgunha das bases previstas poderá implicar a obriga do reintegro parcial ou total dos fondos percibidos, así como o pagamento dos xuros de mora que se perciban dende o día no que se realizou o pagamento ata o momento no que se acorde a procedencia de reintegro. O procedemento de reintegro realizarase de oficio e na súa tramitación seguirase o disposto nos artigos 41 e seguintes da Lei 38/2003 de 17 de novembro, Xeral de Subvencións e nos artigos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia á persoa interesada. En todo caso, o incumprimento das obrigas de colaboración coa Concellería de Servizos Sociais considerase infracción grave, segundo o disposto no artigo 57 da Lei Xeral de Subvencións. O procedemento de reintegro axustarase ao establecido nos artigos 41 e seguintes de Lei 38/2003 Xeral de Subvencións. Disposición final No que non ven previsto na presente Convocatoria será de aplicación o disposto na Lei 38/2003, do 17 de novembro, Xeral de Subvencións, Lei 9/2007, do 13 de xuño, de subvencións de Galicia, R. D. 887/2006 de 21 de xullo polo que se aproba o Regulamento da Lei 38/2003, do 17 de novembro, Xeral de Subvencións, a Lei 39/2015 do 1 de outubro, do procedemento administrativo común das Administracións Públicas, así como a lei 19/2003 de 9 decembro, de Transparencia, acceso a información pública e bo goberno. Cedeira, 29 de xullo de 2020. O alcalde Pablo Diego Moreda Gil